India vs Australia, 4th Test: ଅଷ୍ଟ୍ରେଲିଆ ଗସ୍ତରେ ଏ ପର୍ଯ୍ୟନ୍ତ ୧୦ ଜଣ ଭାରତୀୟ ଖେଳାଳି ଆହତ ହେଲେଣି । ଏହାକୁ ନେଇ ଅଷ୍ଟ୍ରେଲିଆର ପୂର୍ବତନ ଓପନର୍ ଆଦାମ ଗିଲକ୍ରିଷ୍ଟ ଉଦବେଗ ପ୍ରକାଶ କରିଛନ୍ତି ।
ବ୍ରିସବେନ ଟେଷ୍ଟର ପ୍ରଥମ ଦିନରେ ଦ୍ରୁତ ବୋଲର ନବଦୀପ ସୈନି (Navdeep Saini) ଆହତ ହୋଇଥିଲେ । ବୋଲିଂ ସମୟରେ ନବଦୀପଙ୍କ ମାଂସପେଶୀ ଟାଣି ହୋଇଯାଇଥିଲା । ନବଦୀପ ସୈନିଙ୍କୁ ଗ୍ରୋଇନରେ ଯନ୍ତ୍ରଣା ହୋଇଥିଲା । ଆଘାତ ପରେ ତାଙ୍କୁ ପଡ଼ିଆରୁ ବାହାରକୁ ନିଆଯାଇଥିଲା ଓ ଚିକିତ୍ସା ପରେ ସେ ପୁଣି ଫେରି ଆସିଥିଲେ, କିନ୍ତୁ ସେ ପୁଣି ଯନ୍ତ୍ରଣା ଅନୁଭବ କରିଥିଲେ । ତା' ପରେ ସୈନିଙ୍କୁ ଡାକ୍ତରଖାନା ନିଆଯାଇଥିଲା । ତାଙ୍କର ସ୍କାନିଂ କରାଯାଇଛି ।
ଅଷ୍ଟ୍ରେଲିଆର ପୂର୍ବତନ ୱିକେଟ୍ କିପର୍ ତଥା ବ୍ୟାଟ୍ସମ୍ୟାନ୍ ଆଦାମ ଗିଲକ୍ରିଷ୍ଟ କହିଛନ୍ତି ଯେ ଏତେ ସଂଖ୍ୟକ ଭାରତୀୟ ଖେଳାଳିଙ୍କ ଆଘାତର କାରଣ ଭାରତୀୟ ଟିମ୍ ଜାଣିବା ଉଚିତ୍ । ସେ କହିଛନ୍ତି ଯେ ଭାରତୀୟ ଖେଳାଳିମାନଙ୍କ ସାହସିକ ଖେଳ ଉପରେ ପ୍ରଶ୍ନ କରାଯାଇପାରିବ ନାହିଁ, କିନ୍ତୁ ଟେଷ୍ଟ ସିରିଜରେ ଅଷ୍ଟ୍ରେଲିଆ ଦଳକୁ କଷ୍ଟ ଦେଇଥିବା ଖେଳାଳିମାନଙ୍କୁ ଆଘାତ ଲାଗିବାର କାରଣ ଜାଣିବା ଆବଶ୍ୟକ ।
<br />ସୈନିଙ୍କ ପୂର୍ବରୁ ମହମ୍ମଦ ଶାମି, ଉମେଶ ଯାଦବ, ରବିନ୍ଦ୍ର ଜାଡେଜା, ହନୁମା ବିହାରୀ, କେ.ଏଲ୍. ରାହୁଲ, ରବିଚନ୍ଦ୍ରନ ଅଶ୍ୱିନ, ଜସପ୍ରୀତ ବୁମ୍ରା, ମୟଙ୍କ ଅଗ୍ରୱାଲ ଓ ଋଷଭ ପନ୍ତ ଆହତ ହୋଇଥିଲେ । ତେବେ ଶେଷ ଟେଷ୍ଟ ମ୍ୟାଚରେ ଋଷଭ ପନ୍ତ ଓ ମୟଙ୍କ ଅଗ୍ରୱାଲ ଖେଳୁଛନ୍ତି । (ସବୁ ଫଟୋ ସୌଜନ୍ୟଃ ଏ.ପି.)
